### Beslutninger

Fremsendes til Økonomiudvalget til behandling i henhold til beslutning i byrådets møde den 8. marts 2023.

###

FORSLAG FRA V, NB OG JAKOB SØGAARD CLAUSEN

Det foreslås:

At [adresse] fremrykker betalingen af fakturaer til i gennemsnit 8 dage frem til maj 2023.

Motivering:

Energi- og inflationskrisen presser det aarhusianske erhvervsliv, og som en af landets største offentlige indkøbere har [adresse] et særligt ansvar for at hjælpe virksomhederne. Derfor skal vi lade os inspirere af Københavns Kommune, som netop har besluttet at fremrykke betalingen af fakturaer fra 30 dage til i gennemsnit ca. 8 dage frem til maj 2023. Det skal sikre, at virksomhederne får den altafgørende likviditet som er nødvendig for at afbøde konsekvenser af krisen. I Københavns Kommune anslås det eksempelvis, at tiltaget vil sende mellem 600-700 millioner kroner hurtigere ud til virksomheder.

Vi er opmærksomme på, at vi – sammen med resten af Byrådet – den 25. maj 2022 besluttede at afskaffe ordningen med stratsudbetalingen af fakturaer, som blev indført under coronakrisen. Det var ikke et udtryk for rettidig omhug i den nuværende krisetid, og derfor fremsendes dette nye beslutningsforslag til byrådets behandling.

INDSTILLING FRA BORGMESTERENS AFDELING

Svar på forslag fra V, NB og Anton Brandt om fremryk betalingen af kommunernes leverandører

### Resume

V, NB og Anton Brandt har den 20. december 2022 stillet et beslutningsforslag til Byrådet om, at [adresse] fremrykker betalingen af fakturaer til i gennemsnit 8 dage frem til maj 2023. Forslaget blev på byrådsmødet den 18. januar 2023 henvist til behandling i Magistraten.

Formålet med forslaget er at hjælpe virksomhederne gennem energi- og inflationskrisen. Forslaget henviser til et tilsvarende initiativ i Københavns Kommune.

Borgmesterens Afdeling vurderer, at forslaget vil medføre en renteudgift på i størrelsesordenen 4-5 mio. kr. i perioden februar til og med maj. Hvis ordningen gøres permanent, vil den årlige renteudgift udgøre 12-15 mio. kr. med det nuværende renteniveau.

Der er ikke anvist finansiering til forslaget. Borgmesterens Afdeling indstiller på den baggrund, at forslaget ikke vedtages. Det skal blandt andet ses i lyset af de netop vedtagne besparelser i [adresse].

### Beslutningspunkter

Det indstilles:

At 1) forslaget ikke vedtages, da det medfører en renteudgift på 4-5 mio. kr. i den foreslåede periode (februar-maj) eller 12-15 mio. kr. årligt, hvis ordningen permanentgøres.

### Sagsforløb

Udvalg: [adresse]

Dato: 18-01-2023

Carina Bach:

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 18. januar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 20-02-2023

Carina Bach: 3

Fremsendes til [adresse] med bemærkning, at Magistraten i mødet den 20. februar 2023 anbefaler, at byrådet tiltræder Borgmesterens Afdelings indstilling 7. februar 2023.

Iver Bertelsen henholder sig til det oprindelige forslag.

Rådmand Lars Thomsen var forhindret i at deltage i sagens behandling.